ΓΡΑΠΤΗ ΕΡΩΤΗΣΗ E-0011/98 υποβολή: Graham Mather (PPE) προς την Επιτροπή (29 Iανουαρίου 1998)

Θέμα: Επανεξέταση των μέτρων σχετικών με το πυρίτιο που προέρχενται από τη Λαοκή Δημοκρατία της Κίνας.

Έπειτα από την ολοκλήρωση μιας εκτενούς επανεξέτασης των εν λόγω μέτρων, τον Ιούλιο του 1997 η Επιτροπή υπέβαλε στα κράτη μέλη προτάσεις για την αύξηση των δασμών στο πυρίτιο που προέρχεται από τη Λαική Δημοκρατία της Κίνας. Οι εν λόγω προτάσεις απορρίφτηκαν με 8 (οκτώ) ψήφους έναντι 7 (επτά) από την Επιτροπή Αντι-Ντάμπιγκ 7 εν τούτοις, η Επιτροπή έδωσε συνέχεια στις προτάσεις και τις παρέπεμψε στο Συμβούλιο των Υπουργών.

Η Επιτροπή μπορεί να μας υποδείξει.

1. Με ποιό σκεπτικό αποφάσισε η Επιτροπή να παραβλέψει τις συστάσεις της Επιτροπής Αντι-Ντάμπιγκ;

2. Ποιά είναι η αιτιολογία της πρότασης αύξησης των προαναφερθέντων δασμών; και

3. Πότε προβλέπεται να αρθούν τούτοι;

Aπάντηση του Sir Leon Brittan εξ ονόματος της Επιτροπής (18 Φεβρουαρίου 1998)

Οι διαδικασίες αντιντάμπινγκ διέπονται από το άρθρο 9 παράγραφος 4 του κανονισμού (ΕΚ) αριθ. 384/96 του Συμβουλίου, το οποίο προβλέπει ότι επιβάλλονται από το Συμβούλιο, το οποίο ενεργεί με την απλή πλειοψηφία του, οριστικοί δασμοί αντιντάμπινγκ, όπως αυτοί αναφέρονται από το αξιότιμο μέλος του Κοινοβουλίου. Η Επιτροπή, πριν καταθέσει τη πρότασή της προς το Συμβούλιο, προβαίνει σε διαβούλευση με τη συμβουλευτική επιτροπή, η οποία από τυπική άποψη ούτε δέχεται ούτε απορρίπτει τη πρόταση της Επιτροπής, καθώς δεν έχει στο θέμα αυτό εξουσία λήψεως αποφάσεων, τη δε απόφαση λαμβάνει το Συμβούλιο που είναι αποκλειστικά αρμόδιο.

Όσον αφορά τη συγκεκριμένη υπόθεση μέτρων που επιβλήθηκαν στις εισαγωγές μεταλλεύματος πυριτίου καταγωγής Κίνας, η πρόταση της Επιτροπής, μετά την επανεξέταση, δεν ήταν να αυξηθεί το ποσό των δασμών, αλλά να τροποποιηθεί ο δασμός από το σημερινό πάγιο ποσό των 396 ECU ανά τόνο σε ένα επί της αξίας δασμό ύψους 49%, (ο οποίος, εκφραζόμενος ως πάγιο ποσό, ανέρχεται σε 376,5 ECU ανά τόνο). Συνεπώς, ο νέος δασμός αντιπροσωπεύει μείωση του επιπέδου των επιβαλλόμενων μέτρων.

Η ανωτέρω πρόταση εγκρίθηκε από το Συμβούλιο μετά από επανεξέταση που κάλυπτε τόσο το ντάμπινγκ όσο και τη ζημία, και τα μέτρα πρόκειται, δυνάμει του άρθρου 11 παράγραφος 1 του κανονισμού (ΕΚ) αριθ. 384/96 του Συμβουλίου, να εκπνεύσουν στις 17 Δεκεμβρίου 2002 (πέντε χρόνια μετά την έναρξη της ισχύος τους). Εντούτοις, σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών με ντάμπινγκ από χώρες μη μέλη της Ευρωπαϊκής Κοινότητας ((ΕΕ L 56 της 6.3.1996. )):

«3.... η... επιβολή μέτρων δυνατόν να αποτελέσει αντικείμενο επανεξέτασης... εφόσον έχει παρέλθει εύλογο χρονικό διάστημα ενός τουλάχιστον έτους από την επιβολή του οριστικού μέτρου, μετά από αίτηση οποιουδήποτε εξαγωγέα ή εισαγωγέα ή των κοινοτικών παραγωγών, η οποία περιέχει επαρκή αποδεικτικά στοιχεία που τεκμηριώνουν... ότι η συνεχιζόμενη επιβολή του μέτρου δεν είναι πλέον αναγκαία για την εξουδετέρωση του ντάμπινγκ και/ή ότι είναι απίθανο να συνεχιστεί ή να επαναληφθεί η ζημία [.]

Σε περίπτωση που από μια τέτοια επανεξέταση προκύψει το συμπέρασμα ότι τα σχετικά μέτρα δεν είναι πλέον αναγκαία, αποφασίζεται η άρση τους από την ημερομηνία ολοκλήρωσης της επανεξέτασης.